Atong paningkamotan nga masuklan nato ang mga butang nga makadaut sa atong espirituhanong pagtubo ug ang “…Pagkupot nga malig-on hangtud sa katapusan.” (Hebreohanon 3:14) Ang mga hinagiban sa kaaway daghan ug makusog. Usahay siya moabot sama sa gadahunog nga leon. Kini nga klase nga pag atake sayon mahibal-an ug masumpo dayon. Apan, kadaghanan, hinay, dili mailhan, ug malimbongon ang iyang pag atake. Iyang gamiton ang atong tawhanong kahuyang nga maoy iyang hinagiban sa iyang pag atake sama sa kasina, kagubot, kasilag, pagdumot, garbo, pagduda ug bisan kawalay gana. Kini siya atong batukan pinaagi sa gugma, pagmapahiubsanon, kamatarong ug pagtoo.